**Anexă**

 **la Hotărârea nr. 38/2023**

ROMÂNIA ROMÂNIA

JUDEȚUL CLUJ JUDEȚUL CLUJ

CONSILIUL JUDEȚEAN MUNICIPIUL DEJ

Nr. ….. /………………...2023 Nr. …………/……………….2023

**PROTOCOL**

pentru stabilirea unor măsuri privind reglementarea modului de folosinţă a imobilului ”**Depozit neconform de deșeuri urbane Dej” închis**, realizat în cadrul Proiectului „Sistem de Management Integrat al Deșeurilor în Județul Cluj”

încheiat astăzi \_\_\_, \_\_\_\_.2023

1. **PREAMBUL**

Prezentul Protocol a fost încheiat având în vedere prevederile :

• art. 10 alin. (1) şi (2) din Documentul de Poziție încheiat în data de 28.07.2010, aprobat prin Hotărârea ADI Eco-Metropolitan Cluj nr. 2/28.07.2010, cu modificările și completările ulterioare,

• **Hotărârii Consiliului Județean Cluj nr. ….. / ……… 2023** pentru stabilirea unor măsuri privind reglementarea modului de folosinţă a imobilului - Depozit neconform de deșeuri urbane Dej - închis,

• **Hotărârii Consiliului Local al Municipiului Dej nr. ……./ ……… 2023** privind ………….

1. **PĂRŢILE PROTOCOLULUI**

**UAT JUDEȚUL CLUJ** cu sediul în municipiul Cluj-Napoca, Calea Dorobanților nr. 106, (*se vor menţiona toate datele de identificare: CUI, cont Trezorerie ş.a.m.d. ….),* reprezentat legal prin Preşedintele Consiliului Judeţean Cluj – Alin TIŞE

 în calitate de **PROPRIETAR**

 **și**

**UAT MUNICIPIUL Dej** cu sediul în municipiul Dej ( *se vor menţiona toate datele de identificare: CUI, cont Trezorerie ş.a.m.d. ….*), reprezentat legal prin Primarul Municipiului Dej – COSTAN MORAR, în calitate de **BENEFICIAR**/ **PRIMITOR,** au procedat la încheierea prezentului Protocol.

1. **OBIECTUL PROTOCOLULUI**

**3.1.** Obiectul protocolului îl constituie stabilirea măsurilor necesare pentru asigurarea folosinţei imobilului – ***Depozitul neconform de deșeuri urbane Dej - închis,*** proprietate publică a Județului Cluj, în administrarea Consiliului Județean Cluj, situat în Județul Cluj, comuna Vad, localitatea Cetan, înscris în C.F. nr. 50918 Vad, nr. cad. 50918-C1, edificat pe terenul în suprafață totală de 22.553 mp, proprietate publică a Municipiului Dej.

 **3.2.** Valoarea finală a lucrărilor executate și a dotărilor aferente*Depozitului de deșeuri urban neconform Dej**- închis* este de 2.982.696,11 lei (cu TVA), acestea fiind realizate în cadrul obiectivului de investiţii ”Depozit neconform de deșeuri urbane Dej” din Proiectul „Sistem de Management Integrat al Deșeurilor în Județul Cluj”, cu următoarele capacități fizice :

1. Sistem de impermeabilizare;
2. Sistem gestionare levigat;
3. Sistem de colectare ape meteorice;

1

1. Drum de acces pentru puțurile de degazare si Platforma tehnologică;
2. Sistem monitorizare;
3. Împrejmuire gard și poartă intrare;
4. Cladire personal și toaleta ecologică;
5. Alimentare cu energie electrica;
6. Instalatii electrice;

 **3.3**. Predarea-preluarea efectivă se va face pe bază de proces verbal de predare-primire care se va încheia între reprezentanţii părţilor în termen de max. 30 de zile de la intrarea în vigoare a prezentului protocol.

**IV. DREPTURI ȘI** **OBLIGAȚIILE PĂRȚILOR**

**4.1.** **UAT JUDEȚUL CLUJ** are următoarele drepturi și obligații:

1. să predea în folosinţă imobilul - ***Depozitul neconform de deșeuri urbane Dej - închis,*** cu toate anexele și dotările aferente;
2. să asigure folosinţa netulburată a imobilului;
3. să predea Cartea tehnică a construcției pentru Depozitul de deșeuri Dej;
4. să predea Manualul privind instruirea personalului în vederea exploatării, reparării, întreținerii și urmăririi comportării în timp a Depozitului de deșeuri închis Dej (atasat prezentului protocol);
5. să răspundă de obligațiile asumate prin contractul de lucrări în baza căruia au fost executate lucrările de închidere a Depozitului de deșeuri Dej, până la expirarea perioadei de garanție şi întocmirea procesului verbal de recepţie finală.
6. să desemneze reprezentant/reprezentanți din cadrul aparatului de specialitate al Consiliului Județean Cluj, care vor fi responsabili cu monitorizarea și gestionarea modului de implementare a obligațiilor stabilite în sarcina părților, atât prin acte normative cât și prin prezentul protocol.

 4.2. **MUNICIPIUL DEJ** are următoarele drepturi și obligații:

1. să primescă în folosinţă imobilul cu toate dotările aferente;
2. să îngrijească, să conserve și să asigure paza imobilului și a anexelor acestuia, ca un bun proprietar.
3. să folosească imobilul potrivit destinaţiei sale;
4. să efectueze pe cheltuiala sa, monitorizarea post-inchidere a Depozitului de Deseuri Dej inchis, pe o perioada de 5 ani;
5. să efectueze acțiuni de urmărire a comportării în timp a construcției în vederea satisfacerii prevederilor privind menținerea cerințelor esenţiale, respectiv rezistență, stabilitate și durabilitate ale construcțiilor ş. a.,
6. să informeze de îndată proprietarul (Judeţul Cluj) despre orice degradare survenită care poate apărea pe parcursul perioadei de garanţie, în vederea luării măsurilor de remediere de către antreprenor. Perioada de garanţie este de **60 luni**, începând de la data încheierii procesului verbal de recepție la terminarea lucrărilor.
7. să predea imobilul liber şi în bună stare, la data expirării duratei prezentului protocol.
8. să desemneze reprezentant/reprezentanți din cadrul aparatului de specialitate al Primarului Municipiului Dej, care vor fi responsabili cu monitorizarea și gestionarea modului de implementare a obligațiilor stabilite în sarcina părților, atât prin acte normative cât și prin prezentul protocol.

**V. DURATA PROTOCOLULUI**

**5.1.** Durata protocolului este de 5 ani şi se calculează de la data intrării în vigoare a acestuia.

 **5.2.** Durata prezentului protocol poate fi prelungită cu acordul ambelor părţi, prin încheierea unui act adiţional.

**VI. DOCUMENTELE PROTOCOLULUI .**

1. Procesul-verbal de predare–primire (efectivă) a imobilului şi a anexelor aferente acestuia.
2. Cartea Tehnică a Construcției pentru Depozitul de deșeuri Dej închis (în format electronic);
3. Manualul privind instruirea personalului în vederea exploatării, reparării, întreținerii și urmăririi comportării în timp a Depozitului de deșeuri închis.

**VII. NOTIFICĂRI ÎNTRE PĂRŢI**

Notificarile/înştiinţările între părţi se vor face doar în scris prin expediere poştală cu confirmare de primire, fax sau e-mail şi sunt valide dacă se asigură confirmarea primirii de către cealaltă parte căruia îi sunt adresate.

 **VIII. LITIGII**

 Orice eventuale neînţelegeri privind validitatea prezentului protocol sua rezultate din interpretarea, executarea sau încetarea acestuia vor fi soluţionate pe cale amiabilă de către reprezentanţii acestora. În cazul în care nu este posibilă rezolvarea pe cale amiabilă, părţile se vor adresa instanţelor judecătoreşti competente.

**IX. CLAUZE FINALE**

Modificarea protocolului se poate face numai cu acordul ambelor părţi, prin încheierea unui act adiţional.

Prezentul protocol a fost încheiat azi . . 2023, în 2 (două) exemplare originale, câte unul pentru fiecare parte şi intră în vigoare la data semnării de către ambele părţi.

 **UAT UAT**

 **JUDEȚUL CLUJ MUNICIPIUL DEJ**

 **Contrasemnează:**

 **PREŞEDINTE,**  **SECRETAR GENERAL AL JUDEŢULUI,**

 **Alin Tișe Simona Gaci**